**CABINET MINISTRU**

**ORDIN**

**pentru modificarea și completarea Ordinului ministrului educației și cercetării nr. 5455/2020 privind organizarea și desfășurarea Evaluării Naționale pentru absolvenții clasei a VIII-a, în anul școlar 2020-2021**

**Având în vedere:**

* prevederile art. 74 alin. (5), art. 94 alin. (2) lit. e) și ale art. 361 alin (3) lit. b) din Legea Educației Naționale nr.1/2011, cu modificările și completările ulterioare,
* prevederile Legii nr. 55/2020 privind unele măsuri pentru prevenirea şi combaterea

efectelor pandemiei de COVID-19, cu modificările și completările ulterioare,

* prevederile ordinului ministrului educației, cercetării, tineretului și sportului nr.

3753/2011 privind aprobarea unor măsuri tranzitorii în sistemul național de învățământ, cu modificările ulterioare,

* referatul de aprobare al proiectului de ordin pentru modificarea și completarea Ordinului ministrului educației și cercetăriiprivind organizarea și desfășurarea Evaluării Naţionale pentru absolvenții clasei a VIII- a, în anul şcolar 2020-2021, nr. 2128/09.04.2021.

în temeiul prevederilor articolului 13,  [alineatul (3)](https://lege5.ro/Gratuit/gm2tqmrvhazq/hotararea-nr-24-2020-privind-organizarea-si-functionarea-ministerului-educatiei-si-cercetarii?pid=308892991&d=2020-05-20" \l "p-308892991" \t "_blank) din Hotărârea Guvernului nr. 369/2021 privind organizarea și funcționarea Ministerului Educației,

**Ministrul educației**

emite prezentul ordin:

**Art. I** Ordinul ministrului educației și cercetării nr. 5455/2020 privind organizarea și desfășurarea Evaluării Naționale pentru absolvenții clasei a VIII-a, în anul școlar 2020-2021,se modifică și se completează după cum urmează:

1. La articolul 4, alineatul (2) se modifică și va avea următorul cuprins:

„(2) Pentru elevii cu tulburări de învățare, adaptarea procedurilor de examinare respectă prevederile art. 27 din *Metodologia pentru asigurarea suportului necesar elevilor cu tulburări de învățare*, aprobată prin Ordinul ministrului educației naționale nr. 3124/2017 și *Procedura cu privire la asigurarea condițiilor de egalizare a șanselor pentru elevii cu deficiențe de vedere, deficiențe de auz și tulburări de neurodezvoltare care susțin examenele naționale: evaluarea națională pentru absolvenții clasei a VIII-a și examenul național de bacalaureat - sesiunea 2021.”*

1. La articolul 4, după alineatul (2) se introduc două noi alineate, alineatele (3) și (4), cu

următorul cuprins:

„(3) Absolvenții învățământului gimnazial care, în contextul măsurilor stabilite privind combaterea răspândirii virusului *SARS CoV 2,* au fost în izolare/carantină/au prezentat valori ale temperaturii peste limitele admise în ziua desfășurării probelor sau care, din alte motive justificate cu certificat medical, nu au putut finaliza/participa la probele Evaluării Naționale pentru absolvenții clasei a VIII-a, pot susține probele examenului în etapa specială, conform *Calendarului de desfășurare a Evaluării Naționale pentru absolvenții clasei a VIII-a, în anul școlar 2020-2021 din anexa la prezentul ordin*.

(4) Candidaților din categoriile enumerate la alin. (3), care au participat la una sau mai multe dintre probele de examen, dar care nu au putut finaliza examenul, li se recunosc probele desfășurate în perioada 22 -25 iunie 2021.”

1. La articolul 6, după alineatul (10) se introduce un alineat nou, alineatul (101), cu

următorul cuprins:

„(101) Supravegherea probelor scrise este asigurată, pentru fiecare sală de examen, de minimum un asistent, cadru didactic de altă specialitate decât cea corespunzătoare disciplinei la care se susține proba.”

1. La articolul 11, alineatul (1) se modifică și va avea următorul cuprins:

„(1) Candidații care depun, respectiv transmit prin mijloace electronice, după caz, contestații completează și semnează o declarație-tip în care se menționează faptul că au luat cunoștință că nota acordată ca urmare a soluționării contestației poate modifica, după caz, nota inițială, prin creștere sau descreștere. În cazul candidatului minor, declarația-tip este semnată și de către părinții/reprezentanții legali ai acestuia.”

**Art. II** Anexa la Ordinul ministrului educației și cercetării nr. 5455/2020, intitulată *Calendarul de desfășurare a Evaluării Naționale pentru absolvenții clasei a VIII-a, în anul școlar 2020-2021,* se înlocuiește cu anexa la prezentul ordin.

**Art. III** Direcția Generală Învățământ Preuniversitar, Centrul Național de Politici și Evaluare în Educație, Direcția Generală Minorități și Relația cu Parlamentul - Direcția Minorități, inspectoratele școlare județene/al municipiului București și unitățile de învățământ preuniversitar duc la îndeplinire prevederile prezentului ordin.

**Art. IV** Prezentul ordin se publică în Monitorul Oficial al României, Partea I.

**MINISTRU,**

**Sorin-Mihai CÎMPEANU**

București

Număr:

Data: